
Cetitorilor. 


Pe toți, cărora le ajunge în mini această foaie îi 
rugăm să 0 cetească și dacă o socot de potrivită 
trebuințelor țărănimii să o răspîndească între oa- 
menii noștri dela sate. 
Foaia apare săptămiînal și o vor primi cetitorii 

Dumineca. 

Banii sa se trimită la Administrația revistei 
„Tara noastră“. Sibiiu — Nagyszeben. Asociatiune. 





Tofi cărturarii noştri, mai ales cei în atingere apropiată 
cu țărănimea — preoții si învățătorii — sînt rugați a trimite 
- acestei reviste articole și știri cari sînt în legătură cu trebile fă- 
rănimii. Îndeosebi primim bucuros articole cu poveţe economice, 
— precum și snoave, poezii poporale etc. Scriitorii artico- 
lelor sînt rugaţi a se folosi de un grai înțeles de- 
popor, ca să nu fim siliți a supune schimbării în redacție ar- 
ticolele. i 

Pentru articolele bune dam si o cuvenită ras- 
plată baneasca. 

CASA NAȚIONALA. 


Noi Românii din Ungaria sîntem la trei milioane 
de suflete, adecă cam a șasea parte din întreg norodul 
de pe fața acestei țări. După Unguri noi sîntem cei mal 
mulţi, 

Locuim pe un cuprins de loc ce se întinde dela 
munții Carpaţi, dinspre răsărit, pănă aproape de valea 
riului Tisa, înspre apus. Sîntem așezați cu gospodăriile 
noastre orf prin poienile munților Carpaţi — cari por- - 
nesc dinspre miazăzi dela Dunăre și se 'mlădie ca o 
secere spre miază-noapte pănă dincolo de Țara Mara- 
- murășului — ori ne-am întins pe văile Murășului, Ol- 
tului, celor trei Crişuri, Someșului şi. Timișului. 

Pe aceste locuri sintem de mult. Nici uiiul din nea- 
murile cu cari trăim alături nu ne pot spune de cînd 
sîntem aici. Nu, fiindcă noi ne-am născut și am crescut 
pe pămîntul acesta. 

Toţi ceilalți ati venit după noi în părţile acestea, 
după cum ne spune istoria, adecă învățătura care po- 
vestește întîmplările trecutului. 

Norocul si binele nu s'au prea ţinut scai de capul 
nostru niciodată. Ursitoarele ne-ai sorocit un traii grei 

și fără odihnă de cînd ne-am trezit pe lume. 

În vremurile bătrîne maveam pace și stare pe loc 
din pricina litfelor păgîne, cari veneaŭ necontenit, potop- 

potop din fundul rasaritului. Veacuri dearindul am stat 
tot cu arma amina si cu luminarea la cap, apărînd legea 
creștină împotriva păgînilor de Turci. Mai tirziă am trăit 
înghenunchiați în robia iobăgiei, cînd stăpînii străini se 
purta cu noi mai răŭ ca cu dobitoacele. 

Șirul ăsta nesfîrșit de zile amare și de sărăcie l-am 
suferit, cu îndărătnicia omului care aşteaptă ziua de răs-: 
plată .. 

Azi tot e mai bine, de cum era. 

În veacul trecut, neamul nostru a început să-și ri- 
dice capul, să se mai scuture de amarul vremilor ma- 
ștere. Am început si noi să ne facem din noŭ stăpini: 
pe pămîntul înstrăinat; încetul cu încetul am început să 
ne cîştigăm cite-o fărimă din drepturile pierdute. 

Am început s'avem și noi oameni cu învățătură, 
sînge din sîngele nostru, cari ne-aii povăţuit și ne-ati 
“îndreptat pe cărările mîntuirii. 

Aceştia aŭ făcut Asociațiunea de care vam vorbit 
că e întinsă pe întreg ţinutul locuit de Români. 

Tot ei, cu sprijinul bănesc al tuturor Românilor aŭ 
zidit frumoasa noastră Casă națională, de aici din Sibiiu. 

Icoana acestei case o am tipărit în numărul dintiită 
al acestei foi. 

Acum o să vă povestesc la ce'treabă-i făcută această 
casă, care e a tuturor Românilor din această țară. 
"În ea sînt cancelariile cari cîrmuiesc întreaga Aso- 
ciațiune. | 

Aici să ţin și cărțile cari se împart poporului, după 
cum Wam spus, Tot aici se scrie și foaia aceasta. 

Tot aici mai sînt niște odăi, în cari se adună toate 
lucrurile scumpe rămase dela strămoși și cari ne înlesnesc 
să putem vedea ce-am fost și cum am fost noi în vre- 
murile apuse. 

Aici se așează scrisorile din bătrîni cu slove, cărțile 
vechi bisericești, chipurile oamenilor noștri mai de seamă, 

„armele și steagurile dela foștii grăniceri români și alte 
lucruri moştenite din bătrîni. 

Cu ajutorul acestor lucruri cărturarii noștri scrii 
istoria neamului nostru, despre care am pomenit lin cîteva 
cuvinte mai lagdeal, 

Casa națională. 


Porturi românești în 





Tot în” acele 'odăi se adună toate porturile românești 
„din Ungaria. Aici se pot vedea toate podoabele noastre 
și măiestria cu cari sînt țesute si cusute. Pe urmă sînt 
Odăi țărănești întocmai ca pe sate, cu laviți, cu cuiere, 
cu blidare și așa mal departe. 

Daca te uiti imprejur, aici in odaile aceste, vezi ca 
întro oglindă fermecată toată viața românească: atit 
cea din trecut cît și cea de astăzi. 

Și fiind vorba de un lucru asa de frumos, toți cari 
aveţi vre-un lucru dela mosi strămoşi, fie el cît de ne- 
însemnat, să-l grijii, să nu-l daţi nădrăgarilor, numai dacă 
aceştia vă dovedesc că le adună pentru Casa naţională. 
Că sînt şi de aceia car! își fac un izvor de îmbogăţire 
din lucrurile acestea scumpe pentru noi. Fiecare țăran 
are la casa lui unelte vechi, cari nu-i mai trebuiesc; fe- 


meile at cămeși vechi, pe cari azi nu le mai poartă 


nime; în fiecare casă se găsesc blidare, scaune, lavite, 
lazi, chipuri, vase de tot felul si alte lucruri cari nu mai 
trebuiesc, de cari omul se desparte fără de nici o greu- 
tate, toate aceste dacă le dărueşte Casei naţionale își 
împlineşte o datorie sfintă. 

Numele acelora, cari vor dărui asemenea lucruri 
va fi pomenit cu cinste de urmași, cari vor ceti în 
cartea cea mare a Casei naționale pe toți cei ce s'au 
grăbit a o înzestra cu- podoabe alese. 

În primăvară o să pornim mai mulți insi. de aici 
dela Asociaţiune pe sate, ca să ţinem cuvîntări poporului, 
să-i dăm bună ziua acasă la el și să-i mai știricim cele 
necazuri. În satele în care vom ajunge vom aduna noi 
tot ce vom putea pentru Casa națională. lar în satele 
unde nu vom ajunge, vom ruga pe preotul saă învăță- 
torul să ne scrie aici la «Țara noastră», că ce aŭ adunat, 
ca să putem trimite oameni de ai noştri, să le aducă. 

Noi Românii, cari sîntem trei milioane de suflete 
şi ne întindem pe un loc așa de mare, se cuvine să 
avem O Casă națională împodobită cum nu sa mai po- 
menit în ţara asta. 

O. vom și face dacă ne vor sta întrajutor preoții, 
învățătorii și țăranii dela sate. 

Oct. C. Tăslăuanu. 

„TREIME SFINTA SI NEDESPARŢITA“... 


- Noi toți Românii, credincioși ai bisericii româneşti, mărtu- 
risim credinţa întrun Dzeu în trei feţe: Tatăl, Fiul, Duhul Sfînt, 
Biserica noastră ne învaţă așa. Și noi credem în învățăturile Ei 
mîntuitoare. + 

Sînt însă destui botezați, cari cred altfel. At fost si în ve- 
chime certe mari, pănă cînd sfinții părinți ai bisericii lui -Hristos > 
aŭ izbutit să înfrîngă pe toți cei-ce propoveduiaă învățături pro- 
tivnice. Icoane de prin biserici şi de prin casele sătenilor no- 
ştri ne înfăţişează pe sf. Nicolae, marele făcător de minuni dela 
Mira Lichiei, cum într'o clipă de mănie pălmueşte pe Arie, care 
a cutezat să tragă la îndoială, că Isus, Deeii Fiul, ar fi întru toate 
deopotrivă cu Dzeii Tatăl. Alţii nu voiaă să creadă în puterea 
și dumnezeirea Duhului Sfînt. 

Asupra tuturor acestor învățături rătăcite a rămas însă bi- , 
ruitoare tăria credinţii creştine, păstrată în sfinta scriptură și 
în adevărurile bisericii noastre dreptmăritoare, căreia ne închi- 
nam și dela care primim multă miîngăiere, întărire și înălțare 
sufletească atunci, cînd glasurile pline de evlavie ale tuturor ` 
celor ce iubesc podoaba casei Domnului, se unesc în frumosul 
cîntec “prelung al acestui topar: «Nădejdea mea este Tatăl, scă- 
parea mea este Fiul și acoperemîntul mei. este Duhul Sfint; 
treime sfîntă și nedespărţită» SP 
P Aşadară credința în Sfinta Treime este apărarea noastră ; 

prin această credință cîştigăm în vremuri de primejdie mîntuire ; 

Si tot din ea răsare nădejdea noastră — în viața de apoi 

# 
Cătră această Sfintă Treime atotstăpînitoare, se îndreaptă 
spre dobîndirea vieţii celei de veci, rugăciunile, închinările si 
=. jertfa laudei noastre «din straja dimineţii pănă'n noapte». 
* 

Dar în viaţa noastră pămiriteană mai avem şi altă treime, 
Care este deasemenea «una, sfintă și nedespărțită», căreia tot 
asemenea în fiecare zi și în fiecare ceas trebuie să-i aducem 
cuvenită închinare și jertfă. Nu jertfa fumului de tămiie, nici 
«jertfa laudei», ci jertfa cea mai curată a muncii roditoare si 
cinstite, jertfa simţirii, si dacă s'ar cere, chiar jertfa vieţii noastre! 

* 

Această treime puternică și sfintă, care a dat strămoșilor 

noştri tărie să poată înfrunta toate viscolele și răutăţile vremilor 

de urgie, este: Zimba, legea și moșia. Pe legătura trainică a acestor 
trei puteri mari și neînfrînte sa întemeiat în lungul sir al vea- 
curilor viforoase, întreg traiul din trecut al neamului nostru, și 
tot din această legătură așteptăm, să răsară pe sama noastră și 
a urmașilor noștri un viitor mai senin şi mai fericit, decum ne-a 
fost lungul trecut de patimi. Pe treimea această de puteri va trebui 
să se înalțe, odată si odată, cetatea măririi, clădirea biruinţii, care 
va aduce întruchiparea în fapte a tuturor dorurilor sfinte, din cari 
sa țesut pănă acum și se ţese și azi viața sufletului nostru. 

Limba românească este viaţa neamului nostru. 

Legea românească a fost totdeauna, şi va rămînea pentru 
toate vremile tăria noastră. i 

lar moșia strămoșească este izvorul drepturilor noastre şi teme- 
lia cea mai de căpetenie a traiului nostru în această lume pămînteană. - 

lată pentruce trebuie să ţinem cu toată sfinţenia la aceste trei 
lucruri; să ne închinăm lor, să le îngrijim, să ne jertfim pentru ele. 

Din vremurile cele mai îndepărtate și pănă azi atitea rînduri 
de strămoși ai noștri aŭ purtat lupte crîncene, aŭ pătimit cazne 
crude și imbrinciri de tot felul, dar maŭ lăsat nici odată să 
li se înstrăineze, această treime de comori sfinte și nedes- 
părțite. De cîteori dușmanii, de a căror mulțime na fost nici 
odată scutit neamul nostru, ar fi încercat să se apropie cu vrun 
gind păgînesc de una dintre aceste comori, totdeauna braţul 
înarmat al celor porniţi spre ucideri şi despoieri, a trebuit să se 
isbească de zidul puternic al piepturilor românești, în cari ardea 
focul. sfînt al dragostii de limba, legea și moșia strămoşească. 

Trebuie deci, să luăm cu toții pildă din vitejiile înaintaşilor 
noștri si să ne dăm toată silința, ca să apărăm și noi cu 
aceeaș vrednicie avutul strămoșesc tata de oricine s'ar cerca să 
ne ştirbească o părticică cît de mică din el. Căci nu ne este 
iertat a suferi ca alții să ne micșoreze moștenirea strămoșească. 
Din potrivă, cea mai sfîntă datorinţă a oricărui bun Român e, 
să sporească această: moştenire pe sama urmașilor. 

Oricînd s'ar ivi ceasuri grele și zile de cumpănă, totdeauna 
să fim gata, unul ca unul, a întimpina orice primejdie si a în- 
frunta orice ameninţări ar veni asupră-ne pentru apărarea acestei 
sfinte treimi: limbă, lege și moșie. 

Cum ati ajuns acestea în viața poporului nostru românesc, 
ca și în viața oricărui alt popor, să fie socotite drept lucruri 
sfinte, vom arăta în numerele viitoare ale gazetei de faţă. 

l I. Lupaș. 

MAMA, UNDE- JOIANA? 


Din scrierile rămase după Jean Pop Reteganul. 
l (Sfirsit.) 

Si se duse badea Ion la Jidanul. Adecă acolo era adunată 
toată fruntea satului: primarul, sub-primarul, juratii, dobașul, 
ba chiar şi notarășul era acolo, toți cu ţigări în gură şi toţi tun 
ca tunul de beti. AA : 

— «Bună seara, o4menï de omenie!» zice lon întrînd la eï. 

— «Să trăieşti, loane, haï bea și dumneata un păhăruţ», zice 
primarul, ca mai darnic, că era darnic al dracului dintr'al altuia. 

Dar lon mulțămeşte și nu primește păhăruţul, ci începe 
apăsat și cumpătat: 

— «D'apoi jupîne primar, cu lège şi cu judecată lucru 
` este, să se ieie vaca mea și să se deie lui Burăla, pentrucă doară 
ginerele meu i-ar fi rămas dator pentru beutură? Crezi dum- 
neata, că este D-zeii în cer, care vede nedreptăţile din lume ?» 

Dar nu apucă bietul creștin a isprăvi bine vorba și pri- 
marul îl înhăță cu o mînă de grumazi, iar cu alta-i astupă gura. 
„ Ci și-a aflat omul! Că badea lon încă nu era tufă, ca un uliii 

„se repezi cu amîndouă palmele la obrazii cei bullucați debeu- 
tură ai primarului, si mi ţi-l pălmui: pliosc! pliosc! şi mi ţi-l 
zgărie de tot brazde era dela ochi pănă la gură. ; 

Asa-si făcuse anume socoteala de-acasă, că de l-a afla la 
Jidan, să-l însemne, cît să-l pomenească pănă pune mînile pe 
piept. Si să ştii că l-a însemnat, de-i însemnat și în ziua de azi. 

Din pricina asta, toți să împrăștiară. lon era cel dintii, 
care o luă la talpă înjurînd pe primar si strigînd de-alungul sa- 
tului cît îl ținea gura: săriți, oameni buni, că fruntașii și căpe- 
teniile satului îndată gată de beut pe Joiana mea, și-apoi încep 
să bea pe vitele voastre! Juraţii se cereaii dela primar să-i lase 
să prindă pe Ion să-l bage 'n închisoare. Şi primarul i-ar fi lăsat 
— cu cîtă minte avea — dar notarul a zis ba, ne aprindem numai 
paie ?n cap de facem un lucru ca acela. Drept şi mai drept, 
că poporul într'atita era de întăritat, încît de mai făcea primarul 
Si lucrul acela, doară moarte de om vedea-i în noaptea aceea. 
Fierbea satul întreg, după-ce auzise întimplarea asta. 

__ Badea lon merse ata la fică-sa, la lelea Nastasie, unde era 
și baba lui, lelea Ancuţa. Amîndouă plingeaii de mila copiilor, 
cari eraii neîmpăcați si strigaii: «Mamă, unde-i Joiana?» Cu 
mare grei îi putură miîngăia, făgăduindu-le că mine de bună 
seamă vor aduce pe Joiana, ru vițel cu tot. Copilaşul adormi, 
dar copila avea fierbințeli mari. Toată noptiţa nu dormiră muerile, 
0 priveghiară și o legară cu cîrpe răci, mai dindu-i din cînd în 
Cînd păhăruțul cu lapte, să-și mai ude buzele. 

Cînd să omizia (omizia și crepa de ziuă cînd se apropia 
zorile) de ziuă, badea Ion fu pe tălpi și o apucă la oraș la scaunul 

cel mare. Pe la vre-o opt ceasuri era în ograda scaunului, și 
cel dintiiă, care întra în cancelăria cea mare la domnul judecător. 

— «Bună dimineața domnule! 

— «Se trăieşti, bade, ce lipse te poartă p'aici?» 

|ndecătorul era un domn bun, român și el, bătrin, aşezat 
şi păţit, la care nu mergeaii în zadar oamenii după dreptate. 

Badea lon îi spuse toată întimplarea, cum fica lui rămase 
văduvă, săracă, după Toader Griga, care fu un beutor; cum el, 
moșneagul, din milă cătră fică-sa și cătră nepoţei, — după ce-i 
muri ginerile le-a dat 6 junincă de-a fata, care peste două săp- 
- tămiîni fu cu lapte; si cum acum i-o luă Jidanul cu ajutorul 
primarului şi a juraţilor, sub numele că Toader Griga i-a rămas 
dator nu ştiu cu cifi bani pentru beutură. 

După ce-l ascultă judecătorul pănă 'n capăt, clăti din cap 
și zise: «Bade. stai o leacă afară, că vine îndată căruța. Chiar 
aveam de gînd să merg la voi în sat, să caut socotelile satului, 
cu-o cale voii vedea şi de pricina voastră; vei veni cu mine 'n 
trăsură, să ajungem de-odată. 

Badea lon, la auzul acestor vorbe creştinești, atit-fu de 
mişcat, de nu putu gremujda nici o vorbă, ci eşi şi stete sub 
zid cu ochii plini de lacrămi si cu pălăria în mînă. Dar nu mult 
trebui să aștepte, că îndată sosi o trăsură cu patru cai, în care 
se urcă domnul judecător, spunînd badii lon să se urce și el 
lingă cocis. i 

Intrun ceas eraŭ în Aluniș, în satul badii lon, că caii alergat 
ca smeii, de tot scîntei le eșia din copite. Sătenii, cînd văzură 
pe badea lon în trăsură cu judecătorul cel mare, şopteaii clă- 
tind din cap: «Acum mă tem că va împunge Joiana Nastasiei pe 
jupînul primar.» | 

Şi l-a împuns. Că trăsura nu se opri pănă la primărie, unde 
judecătorul chemă înainte pe primar, care nu cuteza să iese la 
iveală, așa brezdat cum era. Dar porunca trebui să fie ascultată, 
şi din gaură de șerpe trebuia să iasă dinnaintea judecătorului. 
Şi veni. Si cînd îl văzu judecătorul, cît se vedea de blind, se 
înroși ca racul de mănie și începu a-l probozi și a-l face troacă 
de porci. | 

Sătenii, care eraii aci cu pălăriile în mina, si muerile,-ce 
se adunaseră și ele cu furcile în briii, rîdeaii de încurcătura, în 
care ajunsese bietul primar; iar el nu ştia ce biata lui să răs- 
punda, ci se lăsă în ştirea sorții... 

Peste o jumătate de ceas primarul era scos din slujbă, 
notarul pedepsit cu 50 fl. și dojenit in fața norodului, juraţii 
schimbaţi ca caii cei de poștă, iar Joiana cu vițel cu tot era 
acasă la lelea Nastasie. Cînd o auziră pruncii mugind în ogradă, 
săriră de pe vatră, ţipînd de bucurie: 

— «Mamă, Joiana noastră! Joiana noastră!» 

Din minuta aceea și fetiţii i-a fost mai bine și încet cu 
'ncetul se și însănătoşă cum se cade. Si duse lelea Nastasia 
patru pui și vre-o 20 de ouă la doftor pentru bunul sfat la 

vindecarea copilei. Si nu era sară si nu era dimineață, să nu 
zică lelea Nastasie cu copii cu tot cîte un «Tatăl nostru» pentru 
Domnul cel bun, care le-a scos pe Joiana dela Jidan.... 


$ 
1 


Aşa povestea Petre Hurlup la moară, iar ceialalți oameni, 
ce mai eraii acolo, clătinaii din cap și ziceai: Hei, atunci a 
fost lesne, că era altă vreme; judecata mergea repede și oblu, 
fără cîrnituri și fără atiția procateri, azi, de stai să scoţi o vacă 
din ghiara Jidanului, trebuie să mînci patru boi cu. advocaţii și 
cînd e la urma urmelor, tot mai vacă nici boi... 

De aceste povestesc oamenii noștri, unde se întîmplă de 
se întîlnesc numai 2—3 la olaltă, 


îns 


FOLOSUL ASIGURARILOR, 


INDEOSEBI AL 


TOVĂRĂȘIILOR, PENTRU ASIGURAREA VITELOR. 


, Întimplări zilnice din satele noastre sint pentru noi dovezi 
triste şi dureroase că nici un fel de avere nu este aga supusă 
primejdiilor de tot felul ca tocmai averea plugarului. 

Abia sînt trei ani de cind o secetă. crudă a nimicit partea, 
cea mai mare a roadei cimpurilor din întreagă ţara. Urmele 
acestei secete sint destul de simţite şi vor maï fi. 

În alţi ani ploile aduc. pustiiri cu nemiluita peste părţi în- 
tregi ale tării. 

Nu trece apor'vară în care ghiața (peatra saŭ grindina) să 
nu zdrobească in citeva clipite ani întregi de trudă, PR 
Aceste în cimp. ; i 

Dar nici -acasă averea plugarului nu e cu mult mai la adă- 
postul primejdiilor fara număr. 

, _ Casele şi toate cele dimprejurul lor foarte adeseori cad 
pradă furie! focului mistuitor, aşa că pe urma lul bieţil oamrtni 
rămin numai ću sufletul în oase. | 

, Și iarăş cit de adeseori nu rămine plugarul cu jugul pe 
Jos din pricina schilăviril saŭ periril vitelor sale, în cari i-a fost 
pusă toată nădejdea. ; l 

Şi tot aşa şi cu alte multe. 

Cine nu ştie apoi, că aceste năpăstil il fac pe mulți, foarte 
multi, să rfu-şi maï vină în fire gi să nu se mal pună în picioare 
Cit trăiesc? | ii 

.— Pentru preintimpinarea. măcar în parte a acestor nenoro- 
chI oameni! aŭ aflat că! şi mijloace adesea destul de potrivite, 
E trist însă că prea puţini plugari fac înțrebuinţare de ele. l 


2 

pam 

So 
i 

Cu citeva coroane plugarul şi-ar putea asigura TORNE cim- 
pului împotriva grindinel. 

Tot aşa ar putea să-și asigure casa și cele dictat în- 
potriva focului. 

Nu mai puţin este dată putinţa ca fiecare plugar să-I asi- 
gure vitele pentru întimplare de schilăvire sai pierire. 

Asigurările împotriva, grindinei, a focului şi a primejduiriă 
vitelor sint fără îndoială mijloace puternice pentru înaintarea în 
avere a plugarilor, şi ele, îmbrăţişate pretutindeni, vor înlătura 
multe pagube, multe nenorociri si multă jale din casa acestora, 


Felul asigurărilor. 


Treaba asigurărilor în multe ţări este pusă la cale și sta- 
tornicită prin legi, ji . 

În tara noastră avem: „Legea comercială (de negot) ungară“, 
așa numitul articol de lege XXXVII, întărit la 15 Maiti 1875, în 
care se arată ce şi cum aŭ să fie asigurările. 

Anume: în 8. 453 se spune: „Fiecare întreprindere de asi- 
gurare este îndatorată a dovedi tribunalului de care. se fine... că 
de .fapt are deosebit un fond de asigurare deplin plătit de cel 
putin o sută de mii florent, pentru fiecare ram de asigurare, în 
care are de gînd să lucreze.“ Tot în acel paragraf se maï spune 
că înainte Wa se dovedi în mod neîndoios adunarea fondului 
numit, tovărăşia nu are drept să-şi înceapă lucrările. 

” Pe temeiul acestui paragraf şi al altor 19 ce staii în legă- 
tură cu el s'a înființat la noi ţovărășiile de asigurări impotriva 
grindiniă, a focului şi în parte şi a vitelor, 

Cea dintii societate "pentru asigurarea vitelor în Ungaria 
s'a format ca însoţire saŭ tovărășie în anul 1898 cu numele: 

„Societatea reciproră pentru asigurarea vitelor — ca însoţire în 
Budapesta, s 

In anif din urmă insug ministrul agriculturii, adecă al tre- 
bilor pentru inaintarea plugarilor din tară, a înfiinţat, prin tri- 
mişii săi, un număr oarecare de „R:uniunt pentru asigurarea 
vitelor“ în părţile. țări! locuite de Sacul şi în cele locuite de 
Ruteni. 

Cum stăm noi, cu acest fel de tovărăşiI ? 

Pentru noi Românii de pretutindeni tovărășiile pentru asi- 
gurarea vitelor sint lucruri cunoscute, am putea zice, numal 
după nume. Citeva tovărăşii ce sai inființat ică-colea în timpul 
din urmă, sint ma? mult un fel de încercare, o umbiare pe 
pipăite. 

De altfel n'avem să ne mirăm de aceasta. Nici în alte, 
multe tari și la alte popoară nu e o stare maï bună de lucruri în 
această privinţă. Despre aceste însă vom scrie cu prilejul cel 
maï apropiat. Zovarăș. 

VITA DE VIJE. 


Vita de viie este una dintre tufele cele mai folositoare pentru 
om. Ea îndulceşte, veseleşte, hrănește și îmbogățește pe lucră- 
torul ei. Cine a gustat odată din rodul viței de viie sădită de 
el, cu anevoe se mai lasă de această îndeletnicire folositoare 
şi plăcută. ' | 

Biblia sait cartea cea mare a neamului. omenesc, începînd 
dela facerea lumii, ne spune multe lucruri și întîmplări săvirşite 
de oamenii ceialeși. 
Intre altele ne spune 
si despre «Tata Noe 
cel bătrîn», că ela 
fost cel dintâi om, 
care a gustat din 
rodul viței de viie, 
sădită de el după 
potop. 

Din povestirea 
aceastaa bibliei știm 
dar, că vita de viie 
a fost cunoscută oa- 
< menilor, cu mil. de 
ani înainte de na- 
șterea lui Christos. 

In Asia a crescut 
ca sălbatică. Noe în- 
țelegind folosul şi 
bunătatea ei, a să- 
dit-o și prin o lu- 
crare și îngrijire mai 
bună a nizuit să o pa 
facă mai roditoare „Regina Țării românești Elisabeta. 


















































și mai folositoare. Indeletnicirea aceasta a lui a lăsat-o apoi ca 
moștenire urmașilor săi. 

___ Nefiind ea prea alegătoare în feluritele soiuri de pămînt 
ȘI văzând oamenii, că ea creşte și se ridică atit în locurile 
mai călduroase, cît și în cele mai puţin călduroase, aŭ început 
să o ducă şi să o răspîndească din Asia și anume din Caucas, 
atit în țările învecinate, cît si în cele mai depărtate. In felul * 
acesta a ajuns vifa de viie și la noi. Cînd a fost adusă, anume 

nu se știe; destul că ea odată adusă, cu încetul s'a inpamintenit 
în locurile noastre şi noi o numim acum viță europeană sai 
de-a noastră. 

Viţa europeană e de multe soiuri și fiecare soit își are 
numele săă, după țara, după locul, ori după oamenii, cari aŭ cùl- 
tivat-o. Cu lucrul aceșta, noi românii nu ne prea putem mîndri. 
Aproape toate numirile soiurilor de viță sînt străine de limba 
noastră. Păcatul e al nostru. Noi totdeauna așteptăm «mură în 
gură». In toate lucrările şi făptuirile folositoare, lăsăm ca alţii 
să apuce înaintea noastră, să mînînce, să se sature și să tragă 
tot folosul și numai după aceea ne trezim și noi, unul astăzi, 
altul mine. 

Ca cele mai alese şi mai răspîndite soiuri sînt vițele: Goar- 
neze, Grase, Fetișoară, Şmigăre, Vinete, Regeşti, Lugojane, Ra- 
zachie, Rujiţe, Roşioare, Busuioace, Tita caprii, Rizling italian, 
Rizling de Rhen, Burgund, Carbenet, Malbec, Sasla, Madlene, 
Furnint, Oporto ș. a. 
| Unele din acestea sînt văratice, altele tomnatice. Unele cer 
mai multă căldură, altele mai puţină. Unele rodesc mai cu în- 
belşugare, altele mai puţin: Unele sînt mai răbdurii, mai trainice, - 
altele sînt mai gingaşe. Unele sînt bune pentru struguri de vin! 
şi altele pentru struguri de masă saii de negoț. Unele fac stru- 
guri albi și altele struguri negri: >“ l 

Viierii noștri ar trebui să cunoască mai deaproape soiurile 
vitelor, să cunoască apoi și soiurile pămîntului, după locuri și 
împrejurări; să sădească apoi în fiecare comună; ori ţinut, dintre 
cele mai bune, mai roditoare și mai căutate soiuri, cari apoi să 
le aducă și venite mai mari. 

Nu toate soiurile de viță se potrivesc în unul şi acelaș loc, 
comună, ori ținut. «Să căutăm petecul după sac». Să nu mai or- 
becăm și să lucrăm cu mai multă pricepere, dacă voim să ajun- 
gem la o stare mai bună si fericita. Cheltuelile, izvorite adeseori 
din fală si risipă, sai înmulţit si se înmulțesc tot mai tare. Să 
înmulțim dar si venitele. 

Un lucru să nu uităm: <A trecut baba cu colacii». «Ce-a 
fost verde s'a uscat, cea fost bun sa scuturat». Să nu uităm, că 
numai cu vițele europene, sădite ca pănă acum, nu vom mai 
ajunge la creangă verde. Toate încercările de a face o viie nouă, 
numai cu vife de ale noastre, vor fi zadarnice. i 
i Sadele, saii capetele, ce le vom sădi, se vor prinde și vor 
crește 3—4 ani. Atunci însă cînd viierul așteaptă, ca ziua pa- 

stilor, rasplata trudei sale dușmanul cel. neimpicat al viilor de 
” pana acum, goanga numită filoxera, se așază la rădăcinile cele 
"tinere ale viţelor, le suge hrana si le face dese uscă. Locul ră- 
“mine iar gol si viierul lipsit de izvoare de cîştig și de traiii. 

Dacă voim să scăpăm de primejdia în care am ajuns și 
i dacă voim ca lucrul nostru să nu rămînă nerăsplătit, să sădim 
=... viță americană altoită cu vifa de a noastră și cît mai curînd să 
ne împrietinim cu lucrul acesta folositor. Altcum coastele dea- 
`~ lurilor vor rămînea toate pleșuge şi ne vor amenința cu surpare. 
Viţele americane sînt sălbatice. Unele nu fac struguri, alteie 
= fac; dar nu sînt buni de mincare și vinul stors din ei se poate 
bea numai după 5—6 ani. Ele sînt mai puternice ca ale noa- 
stre și ati un suc neplăcut pentru filoxeră, de aceea nici nu le 
strică. 

Să ne uităm în jurul nostru și vom vedea, că străinii nu 
stai locului. Ei de mult saă întovărășit și mai prin toate co- 
munele lor aŭ înființat grădini (pepiniere) pentru prăsirea vi- 
telor americane, altoite și nealtoite. Ef își prenoesc viile și încep 
a culege. Noi stăm locului şi ne uităm mirați. | 

Nu ne place să ne întovărășim. Nu sădim viţă americană. 
Ne plîngem numai de sărăcie; dar nu voim so alungăm dela 
usile noastre, SRI z 

Cînd apa ne va'ajunge lagur; vom vinde vițelul din grajd 
şi porcul din cotet. Banii îi vom da străinilor pentru viță ame- 
ricană, căci odată tot va trebui să începem și noi a face ceva. 
Vom îmbogăţi pe străini și nu vom ști nici lucra cu destulă 
pricepere. i 

Să nu mai stăm; să ne punem bărbătește pe lucru, să ne 
întovărășim cînd cere trebuinţa, și din al nostru, noi pe noi să 
< Ne îmbogăţim. 

i Vița de viie e izvor nesecat „de bogăție, despre boalele si 
n duşmaniï eï — de altădată. 7. 


ad 





CHIPURILE NOASTRE. 


=. Regina Ţării românești Elisabeta. Pe semne Dumnezeii 

din cer care, ține seamă de jalea neamurilor si răsplătește su- 
ferința de veacuri, a trimis României cea mai bună şi cea mai 
ințeleaptă Doamnă. Regina Românilor nu e numai stăpina ci 
ȘI mama poporului săii. E sufletul mare care simte durerea obi- 
diţilor şi găseşte leac de alinare pentru cei ce sufer. Indrumă, 
indeamnă și povăţuiește. Dam chipul acestei bune mame care 

stă la război si ţese, arătînd prin aceasta că femeia română țese 
viitorul neamului românesc. 
| yA . zi 


In «Casa națională» se găsesc aceste păpuşi îmbrăcate în 
portul romînesc din: toate părțile aşezate acolb spre vederea 
tuturor cari știi prețui frumuseţile noastre. 


e è 
STIRI. 

Gazeta noastră a fost primită cu dragoste de cetitori. Din 
multe parti ni se cere şi ajunsă odată în mîna țăranilor rămîne 
acolo. Cu atît mai jalnică e povestea cînd ne gîndim că un număr 
însemnat din bănci/e noastre nu aŭ învrednicit să cîştige măcar 
un număr din această foaie făcută pe seamâ.poporului. Despre 
aceasta vom mai vorbi în numărul viitor. Aci atragem luarea 
aminte a preoților și învăţătorilor noștri să ajutoreze această 
muncă binefăcătoare a «Asociăţiunii» luînd pildă dela di preot 
Moise Micu din Poiana-Mărului (lîngă Brașov) ale cărui îndru- 
mări ani cîștigat deodată zece abonaţi dintre plugarii acestei 
comune. . 


a 


(+) 


Despărţămintul «Oraviţa>"a abonat 35 exemplare din «Țara 
noastră». Fapta vorbește. 


Căsticica <Wespre în”imziigi, eamului românesc» a dlui 
profesor I. Lupaș, care ni ¿se cere din multe părți va eşi de 
sub tipar numai peste o lună, cînd se va trimite tuturor cari 
O cer. 

m t © 

Zilele aceste a răposat moșneagul de 86 ani Vincenţiă 
Babeș în Budapesta. Mortul de astăzi a*fost un luptător harnic 
pentru drepturile neamului, odinioară deputat în casa ţării. 


@ 


Vestea frumuseții țăsăturilor românești a ajuns pănă departe 
in țara englezească şi America. Din amîndouă aceste locuri s'a 
cerut pînză românească dela o școală făcută anume pentru 
aceasta în București. Sora regelui din Anglia a cerut dela Bu- 
curești multă țăsătură de mătasă. | 

Vedeţi cum ştii cinsti si acolo lucrul mînilor harnice ale 
țărancei noastre, care pe-alocurea începe să-și strice portul. 


© 


Incepind cu numărul viitor al acestei gazete vom da ştiri 
mai multe. | 





Tiparul tipografiei arhidiecezane, Sibiiu. 

